《全虚花十咏 其四 浪花》
清代·敦敏

望眼欣逢水面春，茫茫万顷白于银。晴烟潋滟幽纹细，香雾空濛碧色新。

临水疑随渔父棹，凌波欲赋洛川神。莫言开落无根蒂，拟托青莲不染尘。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。